Canal FM

Canal FM (anchiennemint lonmée Radio Canal Sambre pi Canal Sambre Avesnois) ch'est eune éstacion d'radio associative locale d'catégorie B basée à Auno-Aymeries.

Al diffuse ses programmes dseur l'binde FM, dseur chés fréquinches 89.8MHz, 94MHz et pi 102.8MHz, s'zone ed diffusion ergroupe l'Sud-Avesnoés pi Quiérache, l'Avesnoés pi Poaiyis d'Mormal et pi l'Val d'Sambe(fr) . Al diffuse auchi in DAB+ dseur Valincyinne et pi Lile.

Canal FM diffuse 24h/24 et pi 7j/7, al diffuse d'chés programmes d'informacion, ed divertissemint locals et pi del musique(fr) . Ch'est l'1ère radio locale in audyinche dseur s'zone ed diffusion.

 Historique 
Canal FM est créèe in 1981 à Auno-Aymeries dsous ch' nom Radio Canal Sambre(fr) . Al sra autorisée l' 1er d'octobe 1983 dseur 93,9 MHz.

In 1985, Francine Auger-Rey dvint erponsabe del radio. Ch'est eune radio granmint incrée dins sin territoére dech Val d'Sambe. Al est auchi très présinte dins ch' dév'lopemint sochial des quartiers pi del politique del ville. In y parle d'mémoére ouvrière.

In 1990, l'radio s'rapproche dech résiau TSF. In 2002, al prind ch' nom d' Canal Sambre Avesnois, al prind finalemint ch' nom actuel d' Canal FM in octobre 2007(fr) .

Dominique Colas dvint ch' présidint ed l' achuchon Canal Sambre Avesnois. Al fonctionne aveuc 20 salariés pi 40 bénévoles. In 2013, l' direccion est assurée pèr Patrice Thioloy.

In avri 2013, al est menacée ed disparoaite, suite à l'baisse d' subvincions dech Consièl régional dech Nord-Pas-Calés(fr) . Dech 18 ach 25 ed sectimbe 2013, l'insimbe d'chés salariés ont suspindu l' réalisacion d'chés programmes et pi d'chés jornals d'informacion pour alerter l' direccion et pi ch' consièl d'administracion d'Canal FM dseur l'dvnir del radio(fr) (fr) . Un programme musical est diffusé durint chole période. L' 26 ed sectimbe 2013, chés programmes erprennette(fr) (fr) .

In octobe 2013, ch' consièl d’administracion annonche ch' licinciemint d'uit parsonnes dseur chés quatorze postes(fr)  ; tous chés serviches sont touchés(fr) (fr) .

L' 5 ed aout 2014, ech tribunal d'grinde instance d'Avinne autorise l'radio à poursuive sin activité. Al sort inchi d'eune période d'observacion, suite à l'mise in erdressemint judiciaire in join 2014. Un plan pour rinflouer l'dette d'400 000 € est mis in plache dseur chés 10 innées à vnir. Chés princhipaux créanciers étint d'chés serviches ed l'étot.

In Octobe 2014, Alexandre Pages (Radio Isa, N'Radio, Numéro 1, Mistral FM, ...) dvint présidint ed l'achuchon Canal Sambre Avesnois, Dominique Colas resse adménistrateu ed l'achuchon.

Canal FM est adérinte ach GIE Les Indés Radios pi est mimbe dech SIRTI (Syndicat des Radios Indépendantes).

Ech 17 ed février 2018, paroait ach JO l'décision N°2018-29 dech 31 ed jinvier 2018 abrogeant l'autorisacion d'Canal FM suite à s'demande. Canal FM souhaite inchi réponde ach prochain apel à candidature in catégorie B, radio conmerchiale. L' 26 ed sectimbe 2018, ech CSA sélectionne Canal FM dseur ses 3 fréquinches in catégorie B, al dvint donc eune radio conmerchiale, l'autorisacion ed ches 3 fréquinches in catégorie B sont parues dins l' JO dech 25 ed jinvier 2019(fr) .

Dominique Colas l'est défuncté l'19 d'avri 2019(fr) , suivi l' 16 ed sectimbe 2020, d'Alexandre Pages qui décède dech Covid-19 à l'ache d'46 ans(fr) .

L' 29 d'moai 2024 Canal FM organise sin prumier « Concert privé Canal FM » à l'gare numérique d'Jeumont, l'radio o invité ch' groupe L’Héritage Goldman pi chés artisses Eloïz, Stéphane, Tibz, Cobalt, Céphaz et pi Ésmée(fr) .

Canal FM compte 30 800 auditeus pèr jour in 2024.

 Notes pi référinches 

 Loïens intarnètes 
 Chite ofichiel
Catégorie:Radio dins ch' départémint dech Nord
Catégorie:Éstacion d'radio locale in Franche
Catégorie:Éstacion d'radio in frinsé
Catégorie:Éstacion d'radio diffusant del canchon